CELEX: C2005/115/04
Language: et
Date: 2005-05-14 00:00:00
Title: Euroopa Kohtu (esimene koda) 10. märtsi 2005. aasta otsus kohtuasjas C-33/03: Euroopa Ühenduste Komisjon versus Suurbritannia ja Põhja-Iiri Ühendkuningriik (Liikmesriigi kohustuste rikkumine — Kuuenda käibemaksudirektiivi artiklid 17 ja 18 — Siseriiklik õigusnorm, millega lubatakse tööandjal arvata maha käibemaksu mootorikütuse tarnetelt tema töötajatele, kui ta neile selle maksumuse hüvitab)

14.5.2005   
            
            
               ET
            
            
               Euroopa Liidu Teataja
            
            
               C 115/2
            
         
      EUROOPA KOHTU
   
   (esimene koda)
   10. märtsi 2005. aasta otsus
   kohtuasjas C-33/03: Euroopa Ühenduste Komisjon versus Suurbritannia ja Põhja-Iiri Ühendkuningriik (1)
   
   (Liikmesriigi kohustuste rikkumine - Kuuenda käibemaksudirektiivi artiklid 17 ja 18 - Siseriiklik õigusnorm, millega lubatakse tööandjal arvata maha käibemaksu mootorikütuse tarnetelt tema töötajatele, kui ta neile selle maksumuse hüvitab)
   (2005/C 115/04)
   Kohtumenetluse keel: inglise
   Kohtuasjas C-33/03: Euroopa Ühenduste Komisjon (esindaja: R. Lyal) v. Suurbritannia ja Põhja-Iiri Ühendkuningriik (esindajad: P. Ormond ja C. Jackson, keda abistas N. Pleming, QC), mille esemeks on EÜ artikli 226 alusel 28. jaanuaril 2003 esitatud liikmesriigi kohustuste rikkumise hagi, tegi Euroopa Kohus (esimene koda), koosseisus koja esimees P. Jann ning kohtunikud K. Lenaerts (ettekandja), N. Colneric, K. Schiemann ja E. Juhász; kohtujurist C. Stix-Hackl, kohtusekretär vanemametnik M.-F. Contet, 10. märtsil 2005 otsuse, mille resolutiivosa on järgmine:
   
               1.
            
            
               Kuna Suurbritannia ja Põhja-Iiri Ühendkuningriik andis, vastuolus nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta –ühine käibemaksusüsteem: ühtne maksubaas artikli 17 lõike 2 punktiga a ja artikli 18 lõike 1 punktiga a, maksukohustuslastele õiguse arvata maha käibemaksu teatavatelt mootorikütuse tarnetelt mitte-maksukohustuslastele, on see liikmesriik rikkunud sellest direktiivist tulenevaid kohustusi.
            
         
               2.
            
            
               Jätta kohtukulud Suurbritannia ja Põhja-Iiri Ühendkuningriigi kanda.
            
         
      (1)  ELT C 83, 5.4.2003.